## Pravilnik o načinu i programu polaganja ispita za obavljanje detektivskih poslova

### NN 197/2003 (17.12.2003.), Pravilnik o načinu i programu polaganja ispita za obavljanje detektivskih poslova

# ministarSTVO unutarnjih poslova

**3147**

Na
temelju članka 82. stavka 1. podstavka 5. Zakona o zaštiti osoba i imovine
(»Narodne novine«, br. 83/96., 96/01. i 114/02.) ministar unutarnjih poslova
donosi

## PRAVILNIK

### O NAČINU I PROGRAMU POLAGANJA ISPITA ZA OBAVLJANJE DETEKTIVSKIH POSLOVA

Članak
1.

Ovim
Pravilnikom propisuje se način polaganja ispita za privatnog detektiva (u
daljnjem tekstu: stručni ispit), sastav ispitnog povjerenstva te program
polaganja stručnog ispita.

Članak
2.

Stručni
ispit polaže se pred ispitnim povjerenstvom Ministarstva unutarnjih poslova (u
daljnjem tekstu: Povjerenstvo).

Povjerenstvo
čine predsjednik, tri člana i tajnik.

Predsjedniku,
članovima i tajniku Povjerenstva određuju se zamjenici.

Predsjednike,
članove i tajnika Povjerenstva te njihove za­mje­nike imenuje ministar
unutarnjih poslova.

Sastav
Povjerenstva za svaki pojedinačni ispit određuje pred­sjednik Povjerenstva ili
njegov zamjenik.

Administrativne poslove
Povjerenstva obavlja tajnik Povjerenstva.

Članak 3

Zahtjev
za polaganje stručnog ispita i dokazi o ispunjavanju uvjeta propisanih člankom
40. stavkom 1. Zakona o zaštiti osoba i imovine, podnose se policijskoj upravi
prema prebivališta, koja cjelokupnu dokumentaciju dostavlja Povjerenstvu.

Povjerenstvo
izvješćuje podnositelja zahtjeva o mjestu i vremenu polaganja stručnog ispita.

Članak
4.

Stručni
ispit sastoji se od usmene provjere znanja.

Uspjeh
pristupnika na ispitu ocjenjuje se ocjenom »položio« ili »nije položio«

O tijeku polaganja stručnog ispita vodi se zapisnik.
U zapisnik se unose sljedeći podaci: sastav povjerenstva, ime i prezime
pristupnika, datum i mjesto rođenja, prebivalište, datum polaganja ispita,
pitanja postavljena pristupniku i odluka Povjerenstva o uspjehu pristupnika na
ispitu. Zapisnik potpisuju predsjednik i članovi Povjerenstva.

Članak 5.

Pristupnik koji nije položio ispit iz jednog predmeta
može pristupiti popravnom ispitu iz tog predmeta najranije 15 dana od dana
zadnjeg polaganja.

Pristupnik koji nije položio ispit iz dva ili više
predmeta, može pristupiti ponovnom polaganju ispita iz svih predmeta u roku
koji odredi Povjerenstvo, s time da taj rok ne može biti kraći od 60 dana od
dana zadnjeg polaganja.

Članak 6.

Pristupnik može iz opravdanih razloga odustati od
polaganja stručnog ispita, ali je obvezan o tome izvijestiti predsjednika
Povjerenstva najmanje tri dana prije dana određenog za polaganje stručnog
ispita.

Opravdanim razlogom iz stavka 1. ovog članka smatra
se bolest pristupnika, smrt ili teža bolest člana uže obitelji kao i druge
nepredviđene okolnosti zbog kojih pristupnik ne može pristupiti polaganju
stručnog ispita.

O opravdanosti razloga za odustajanje od stručnog
ispita, a na zahtjev pristupnika, odlučuje predsjednik Povjerenstva. Ako
pristupnik ne opravda odustanak od stručnog ispita ili ako ne pristupi
polaganju stručnog ispita, smatrat će se da ispit nije položio.

Iznimno,
predsjednik Povjerenstva može prihvatiti razloge za odustanak od stručnog
ispita i u roku kraćem od tri dana, ako se radi o posebnim okolnostima iz
stavka 2. ovoga članka.

Članak
7.

Program
stručnog ispita sadrži sljedeće programske cjeline:

I.
Detektivska djelatnost

II.
Kriminalistika

III.
Osnove kaznenog prava i kaznenog postupka

IV. Odredbe
pojedinih propisa koji su povezani s obav­ljanjem detektivske djelatnosti.

Sadržaji
programskih cjelina osnova su za oblikovanje ispitnih pitanja.

Predsjednik
Povjerenstva ispituje I. programsku cjelinu.

Program
stručnog ispita tiskan je u Prilogu 1. ovog Pravilnika i čini njegov sastavni
dio.

Članak
8.

Pristupniku
koji je položio stručni ispit, Povjerenstvo izdaje svjedodžbu.

Svjedodžba
se izdaje na obrascu s koji je tiskan uz ovaj Pravilnik i njegov je sastavni
dio (Prilog 2.).

Članak
9.

Ministar
unutarnjih poslova rješenjem utvrđuje iznos novča­ne naknade za provedbu
stručnog ispita, iznos naknade predsjedniku, članovima i tajniku povjerenstva
te njihovim zamjenicima.

Troškove
polaganja stručnog ispita snosi pristupnik.

Članak
10.

Ovaj
Pravilnik stupa na snagu osmoga dana od dana objave u »Narodnim novinama«.

Broj:
511-01-52-114330/02

Zagreb,
3. prosinca 2003.

Ministar
**Šime Lučin,** v. r.

PRILOG 1

PROGRAM POLAGANJA STRUČNOG ISPITA

Program polaganja stručnog ispita za obavljanje
detektivskih poslova sastoji se od četiri osnovne programske cjeline:

I   Detektivska djelatnost

II  Kriminalistika

III Osnove kaznenog prava i kaznenog postupka

IV Odredbe pojedinih propisa koji su povezani s obavljanjem detektivske
djelatnosti

I    DETEKTIVSKA DJELATNOST

     I.1.  Obavljanje
detektivskih poslova

     I.2.  Ovlast za obavljanje
detektivskih poslova

     I.3.  Odobrenje za
obavljanje detektivskih poslova

     I.4.  Prava i dužnosti
privatnog detektiva

     I.5.  Detektivska iskaznica

     I.6.  Zaštita tajnosti
podataka

            I.6.1. Vrste tajnosti
i označavanje tajnosti

                     Državna tajna

                     Vojna tajna

                     Službena tajna

            I.6.2. Osobe
ovlaštene za utvrđivanje državne, vojne i službene tajne

            I.6.3. Zaštita
državne, vojne i službene tajne

            I.6.4. Poslovna
tajna i profesionalna tajna

            I.6.5. Dužnost
čuvanja tajne

II   KRIMINALISTIKA

     *II.1. Kriminalistička
tehnika*

            II.1.1.           Identifikacija
osoba

            II.1.2.           Sredstva
identifikacije

            II.1.2.1.        Identifikacija
putem osobnih podataka

            II.1.2.2.        Fotografija
kao sredstvo identifikacije

            II.1.2.3.        Antropometrija
- betrionaža

            II.1.3.           Daktiloskopija
kao sredstvo identifikacije

            II.1.4.           Tragovi
i vještačenje tragova

     *II.2. Kriminalistička
taktika:*

            II.2.1.           Osnovni
pojmovi i načela kriminalističke taktike

            II.2.2            Traganje
za osobama i predmetima

            II.2.3.           Kriminalistička
vještačenja

     *II.3. Kriminalistička
metodika*

            II.3.1.           Krvni
delikti s posljedicom smrti

            II.3.2.           Imovinski
delikti

            II.3.3.           Falsifikati

III.       OSNOVE KAZNENOG PRAVA I KAZNENOG
POSTUPKA

     *III.1.         Opći dio
kaznenog materijalnog prava*

            III.1.1.          Načelo
zakonitosti

            III.1.2.          Mjesto,
vrijeme i način počinjenja kaznenog dje­­la

            III.1.3.          Razlozi
isključenja protupravnosti kaznenog djela

            III.1.4.          Kaznena
odgovornost

            III.1.5.          Vrste
kazni

            III.1.6.          Rehabilitacija

     *III.2.         Posebni
dio kaznenog materijalnog prava*

            III.2.1.          Kaznena
djela protiv života i tijela

            III.2.2.          Kaznena
djela protiv imovine

            III.2.3.          Kaznena djela protiv Republike
Hrvatske

            III.2.4.          Kaznena djela protiv vrijednosti
zaštićenih među­narodnim pravom

            III.2.5.          Kaznena djela protiv spolne slobode i
spolnog ćudoređa

            III.2.6.          Kaznena djela protiv sigurnosti
platnog prometa i poslovanja

            III.2.7.          Kaznena djela protiv časti i ugleda

     *III.3.
Osnove kazneno-procesnog (postupovnog) prava*

            III.3.1.          Temeljna načela kaznenog postupka

            III.3.2.          Stvarna
i mjesna nadležnost sudova

            III.3.3.          Stranke
u kaznenom postupku

            III.3.4.          Predistražni
postupak

            III.3.5.          Istražne
radnje

IV.       ODREDBE POJEDINIH PROPISA KOJI SU POVEZANI S OBAVLJANJEM
DETEKTIVSKIH POSLOVA

     *IV.1.         Ustavno
ustrojstvo*

            IV.1.1.          Temeljne
slobode i prava čovjeka i građanina

            IV.1.2.          Ustrojstvo
državne vlasti

            IV.1.3.          Ustavni
sud Republike Hrvatske

     *IV.2.         Sustav
državne uprave*

            IV.2.1.          Poslovi
državne uprave

            IV.2.2.          Ustrojstvo državne uprave

            IV.2.2.1.       Ministarstva

            IV.2.2.2.       Državne upravne organizacije

            IV.2.2.3.       Uredi državne uprave

            IV.2.3.          Odnosi tijela državne uprave i građana

     *IV.3.         Upravni postupak*

            IV.3.1.          Temeljna načela

            IV.3.2.          Stranka i njezino zastupanje

            IV.3.3.          Dostava

            IV.3.4.          Rokovi

     *IV.4.         Uredsko poslovanje*

            IV.4.1.          Akti u uredskom poslovanju

            IV.4.2.          Upisnik predmeta upravnog postupka

            IV.4.3.          Urudžbeni zapisnik

            IV.4.4.          Čuvanje
(arhiviranje) akata

if !supportEmptyParas endif

if !supportEmptyParas endif

PRILOG 2

 SVJEDODŽBA

if !supportEmptyParas endif

|  |
| --- |
| ![](dodatni/376018.gif)  REPUBLIKA HRVATSKA    MINISTARSTVO UNUTARNJIH POSLOVA  Broj:  Zagreb,     Na temelju članka 8. stavka 1. Pravilnika o načinu i programu polaganja ispita za obavljanje detektivskih poslova (»Narodne novine« br: 19/03) izdaje se     SVJEDODŽBA   if !supportEmptyParas endif  \_\_\_\_\_\_\_\_\_\_\_\_\_\_\_\_\_\_\_\_\_  (ime i prezime)  rođen-a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_     \_\_\_\_\_\_\_\_\_\_              (dan, mjesec, godina, mjesto i općina)             (država)  polagao-la je dana \_\_\_ stručni ispit o osposobljenosti za obav­ljanje detektivskih poslova iz članka 40. stavka 1. Zakona o zaštiti osoba i imovine (»Narodne novine«, br. 83/96., 96/01. i 114/02.) pred Ispitnim povjerenstvom Ministarstva unutarnjih poslova Republike Hrvatske  if !supportEmptyParas endif  Ispitno povjerenstvo ocjenjuje da je kandidat položio-la ispit.        if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  PREDSJEDNIK  ISPITNOG POVJERENSTVA  if !supportEmptyParas endif |

if !supportEmptyParas endif

if !supportEmptyParas endif

Pravilnik, NN 197/2003-3147